محمد نبی

محمد نبی ( پشتو: محمد نبي؛ جم 1 جنوری 1985) اکافغان کرکیٹر اے جو محدود اوور میچاں وچ ٹیم دا کپتان رہِ چکیا اے۔ نبی اک آلراؤنڈر اے، ایہہ سجے ہتھ دا بلیباز اتے آف بریک گیندباز اے۔ اسنے افغانستان نوں اک اچّ پدھری قومانتری کرکٹ ٹیم بناؤن وچ اہم کردار نبھایا اے۔ ایہہ اپریل 2009 وچ افغانستان دے پہلے اک دنا قومانتری میچ وچ کھیڈیا اتے جون 2018 وچ افغانستان دے پہلا ٹیسٹ میچ وچ وی کھیڈیا۔ اسنے 2014 ایشیا کپ اتے 2015 دے کرکٹ ورلڈ کپ وچ افغانستان دی ٹیم دی کپتانی کیتی اے۔ نبی کئی ٹی -20 فرینچائیز ٹورنامینٹاں وچ وی کھیڈ چکیا اے اتے ایہہ پہلا افغانستانی کھڈاری سی جو انڈین پریمیئر لیگ وچ کھیڈن لئی چنیا گیا۔
 مڈھلا جیون اتے کریئر 
مہمند نبی دا جم افغانستان دے لوگر صوبے وچ ہویا سی، پر سوویت-افغان جنگ دوران اسدا پروار پیشاور، پاکستان چلیا گیا سی۔ اسنے 10 سال دی عمر وچ پشاور وچ کرکٹ کھیڈنا شروع کیتا، اتے اسدا پروار 2000 وچ افغانستان واپس پرتیا، جتھے اسنے محمد شہزاد، اصغر افغان اتے شاہپور جدران نال کرکٹ کھیڈنا شروع کیتا، بعد وچ ایہہ سارے افغان دی قومی ٹیم دے اہم میمبر بنے۔ 2003 وچ نبی پہلی وار وچ کسے مقابلے وچ کرکیٹ کھیڈیا اتے ایہہ افغانستان دی اک ٹیم ولوں پاکستان دی رحیم یار خان کرکیٹ ایسوسی ایشن دے خلاف کھیڈیا۔ افغانستان دی ٹیم ماڑی سی پر نبی نے 61 دوڑاں بناکے اپنی ٹیم وچوں سبھ توں ودھ دوڑاں بنائیاں۔ اس ویلے دوران افغانستان وچ کرکیٹ دا سامان نہیں ملدا سی اتے ایہناں نوں پاکستان اتے بھارت توں سامان خریدن خریدنا پیندا سی۔

 حوالے 

گٹھ:افغانستان دے کرکٹ کھڈاری
گٹھ:پشتون لوک
گٹھ:پٹھان شخصیتاں
گٹھ:زندہ لوک
گٹھ:جم 1985